Държавен вестник, бр. 64, 2021 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  64
който застрахователят, съответно презастра­
хователят, очаква да отговори на тези нужди;
6. планове за действие в резултат от оцен­
ката и обосновките към тях, включително 
документиране на всякакви стратегии за на­
биране на допълнителни собствени средства, 
когато е необходимо, и предложения график 
за действия за подобряване на финансовото 
състояние на застрахователя, съответно на 
презастрахователя;
7. подробни заключения и обосновката за 
тях въз основа на оценката на постоянното 
спазване на изискванията относно регулатор­
ния капитал и техническите резерви;
8. описание на промените, направени във 
вътрешния модел в процеса на прилагането 
му – за предприятия, които използват вътре­
шен модел за изчисляване на капиталовото 
изискване за платежоспособност;
9. идентифициране и обяснение на разлики­
те между рисковия профил на предприятието 
и допусканията, стоящи в основата на капита­
ловото изискване за платежоспособност, като 
при значителни отклонения, които водят до 
подценяване или надценяване на капиталовото 
изискване за платежоспособност, вътрешната 
документация сочи начините, по които за­
страхователят, съответно презастрахователят, 
е реагирал или ще реагира;
10. описание на вътрешните и външните 
фактори, взети предвид при преценката, ори­
ентирана в перспектива;
11. подробности за всички планирани от­
носими управленски действия, включително 
обосновка за тези действия и тяхното въз­
действие върху оценката;
12. документиране на процеса на проверка 
от страна на компетентния орган. 
Вътрешен доклад за СОРП
Чл. 87. (1) Застрахователят, съответно 
презастрахователят, информира всичките си 
служители, които имат отношение най-мал­
ко за резултатите и заключенията от СОРП, 
след като процедурата и резултатите бъдат 
одобрени от компетентния орган. 
(2) Информацията, предоставена на компе­
тентния орган на застрахователя, съответно на 
презастрахователя, трябва да бъде достатъчно 
подробна, за да може да бъде използвана в 
процеса на вземане на стратегически решения, 
а информацията, предоставена на съответните 
служители, трябва да бъде достатъчно подроб­
на, за да могат да предприемат необходимите 
последващи действия. 
Раздел ІІ
Особени правила при извършване на СОРП
Оценка на съвкупните нужди по отношение на 
платежоспособността
Чл. 88. (1) Застрахователят, съответно 
презастрахователят, извършва количествено 
остойностяване на нуждите от капитал и 
описание на други средства, необходими за 
отразяване на всички съществени рискове, 
независимо от това, дали тези рискове могат 
да се изразят количествено, или не. 
(2) Където е подходящо, застрахователят, 
съответно презастрахователят, подлага иденти­
фицираните съществени рискове на достатъчно 
широк обхват от стрес-тестове или анализ на 
сценарии с цел да осигури адекватна основа за 
оценката на съвкупните нужди по отношение 
на платежоспособността. 
(3) Когато застрахователят, съответно 
презастрахователят, е част от група, в своята 
СОРП трябва да вземе предвид всички рис­
кове на равнище група, които могат да му 
повлияят съществено.
(4) В процеса на СОРП застрахователят, 
съответно презастрахователят, оценява въз­
действието и ефективността на презастрахо­
ването и на другите техники за намаляване 
на риска. Когато не е налице ефективно 
прехвърляне на риска, това обстоятелство се 
взема предвид при оценката на съвкупните 
нужди по отношение на платежоспособността.
(5) След като идентифицира съществените 
рискове, на които е изложен, застрахователят, 
съответно презастрахователят, решава дали 
тези рискове ще бъдат покрити с капитал или 
с инструменти за намаляване на риска, или с 
двете. В случай че рисковете бъдат покрити с 
капитал, е необходимо да се извърши оценка на 
риска и равнището на неговата същественост, 
като за съществените рискове се определи 
необходимият капитал и се обясни как те 
ще се управляват, а в случай че се прилагат 
техники за намаляване на риска, застрахова­
телят, съответно презастрахователят, обяснява 
кои техники спрямо кои рискове се прилагат 
и кои са причините за това.
(6) При извършване на СОРП застрахова­
телят, съответно презастрахователят, преце­
нява дали разполага с достатъчни финансови 
ресурси и с реалистични планове за набиране 
на допълнителен капитал в случай на необ­
ходимост. При преценката на достатъчността 
на финансовите ресурси застрахователят, 
съответно презастрахователят, взема предвид 
качеството и променливостта на собствените 
си средства, като особено внимание се обръща 
на възможността им да абсорбират загуби при 
различни сценарии.
(7) При извършването на оценката на 
съвкупните нужди по отношение на плате­
жоспособността застрахователят, съответно 
презастрахователят, взема предвид всички 
съществени рискове, на които е изложен, в 
това число краткосрочни, средносрочни и 
дългосрочни рискове, рискове с количествено 
изражение и рискове, които не могат да се 
изразят количествено. За целите на оценката 
застрахователят, съответно презастраховате­
лят, събира информация от всички относими 
източници в предприятието.